
      Bak 
                                          Jelmondata: Én rendet teremtek!

A hegyvidék kemény valósága, ugyanakkor vágyik arra, hogy megszabaduljon a tél keménységétől, zordságától.

Legfontosabb ismérve a tudás, de nem mindegy milyen szintű tudás. Szenvedélyes, és csöppet sem szétszórt, maximalista. 

Történet 

A szigorú zen-mester 5-6 órán keresztül meditál az ember egy párnán ülve. Ha véletlenül megmozdul, a mesterütést mér a fejére, amit még meg is kell köszönni. A Bak jegyű mester segít a gyémánt csiszolásában, de abszolút fegyelmet követel. Árnyoldala, hogy komolyságával, szigorával mindent megfojt, ami könnyű, szabad és eleven. Elvei sokszor merevek, öröm nélkül él, hidegszívű. 

Egy Bak tanár azokat a szavakat húzza alá a tollbamondásban, amelyeket helytelenül írt a diák. Kíméletlen, csalhatatlan, tárgyilagos, bíráló. Nem érdekli, mit szeretne, mit lehetne tenni, csak az, ami van. Egy Nyilas tanár azokat a szavakat húzza alá, amelyeket jól írt a diák. Ő dicsérettel nevel, mert hisz a gyerek képességeiben, bátorítja, hogy meg tudja csinálni.  

A Bak embert ridegnek tartják, de ez csak látszat. Aki ismeri, tudja, hogy érző szívű barát, segítőkész a bajban. Energiáját a Remete lap szimbolizálja. (Ősz, nagyszakállú aggastyán a téli táj közepén, botjára támaszkodva lámpással a kezében – az új fény születését jelzi. 

Míg a Bika megtermel, a Szűz raktároz, addig a Bak eldönti, hogyan tovább. Kidolgozza a stratégiát. Nem foglalkozik érzelmi kérdésekkel, józan, kitartó, önuralma példátlan.  Magas kort ér meg hihetetlen kitartásának, túlélési képességének köszönhetően. Sosem hízik el, csontos, inas. Kiválóan tűri az éhséget, minimális az étvágya. Jól bírja a hideget és a fáradtságot. Mindig egyedül van, depressziós, lassú, de biztosan gördülő tank. Ha ki kell jutni a kátyúból, őt érdemes követni. Mindig a legrosszabbra számít. Sötét, hűvös a lakása.

Bak a mindennapokban

A Szaturnusz erős befolyással van a Bakra. Ezért nem könnyű számára az életet örömmel megélni. Egy benne lakozó ellenséggel kell megküzdenie, aki veszélyessé is válhat, mivel akadályozza, hogy megbecsülje és szeresse önmagát. Ez a belső kritikus mindig csak arra figyelmeztet, mit nem sikerült elérni. Mit kezdjen ezzel a szigorral? Meg kell tanulnia felmenteni magát: amit nem tett meg, azt nem tette meg. Ha teljesítette a tőle telhetőt, akkor nincs min rágódni. Ha így tud gondolkodni, nagyszerű társsá válik. 

Számára a Föld a tudás tárgya, a Bika számára az élvezeteké, a Szűz számára a rangsorolásé) Csak a racionális tudáson keresztül juthat el akár az ezoterikus tudáshoz is.   

A Bak, mint főnök

Sok hatalmi pozícióban található Bak jegyű ember. (Mindegyik kardinális jegy vezetni akar: Kos, Mérleg, Rák, Bak). Ha eljut odáig, hogy átlátja a dolgokat, már lámpásként világít – remete. Utálja a fölösleges köröket, célratörő, határozott, kiismerhetetlen. Kőkemény anyagi érdekeltség és kötelességtudat vezeti. A leggazdagabb emberek Bakok, de ez nem látszik rajtuk. Beosztottnak nem való, mert nehezen irányítható. Logikai területen tud kiteljesedni. Sok orvos, matematikus, közgazdász van közöttük. 

A Bak házassága

A Bak nő még felnőtt korában is az apja derék kislánya marad, oly annyira, hogy hagyja, hogy a férje mindent előírjon, megtiltson a számára. Mindent igyekszik helyesen tenni, s közben elfelejti belső törvényét. Ha teljesíti „házastársi kötelezettségét” nyomban folytatja a munkáját. A villanyt nem romantikus okokból kapcsolja le, hanem spórolásból. Nem jegyzi meg a házassági évfordulót, de ha megteszi, mindig hasznos ajándékot vesz. 
A Bak, mint szerető

Általában később szerelmes, mint a férfiak többsége. Kérdéses, hogy tud-e szerelmes lenni, marad-e energiája a munka után a szerelemre. Ha igen, akkor annak nagyon jónak kell lennie, hogy időt szakítson rá. Nem tartozik a túlzottan erotikus jegyek közé, a túlzott érzelmi ömlengés fárasztja. Kitartása, önuralma példátlan a szerelemben is. Elvárja, hogy meghódítsák, ő nem közelít. A Bak nő csak a szakmájával alázatos, a férfiakkal szemben kevésbé. Ha nem követik a példáját, nem sok időt veszteget a másikra. Öltözködésével is jelzi, nem könnyen enged a csábításnak, általában nyakig begombolkozva jár. 

A Bak, mint szülő

A gyerekéből sok mindent akar kihozni. Nehezen boldogul egy Mérleg gyerekkel, aki azt igényli, hogy megsimogassák. A Bak nem szeret simogatni, hosszú idő, míg elfogadja, hogy hozzáérnek. Gyermekével távolságtartó, de ez nem azt jelenti, hogy nem szereti, csak kimutatni nehezen tudja. Az odaadó magatartás hiányzik belőle.   

A Bak, mint gyerek

Komoly, visszahúzódó, jó gyerek, szeret egyedül lenni. Bármit rá lehet bízni, végrehajtja. Érvényesülni akar, szorgalmas. Nehéz élethelyzetben az élete könnyen kisiklik. Nagyon kell szeretni, ez lágyítja meg. Olyan apára vágyik, aki felelősséget érez a családja iránt. Jobban szereti a szigorú tanárt. Nem tud barátkozni.  Ha leszidják, hibásnak tartja magát, máskor jobban akarja majd csinálni, hogy megfeleljen. (egy Tűzjegyű ember felségsértésnek veszi) Az életét a felelősség szemszögéből éli meg, számukra az élet is munkahely.   

A Bak foglalkozásai

Stabilitást, állhatatosságot, biztonságot, felelősségvállalást igénylő foglalkozások. Karrierfoglalkozások, amelyek rendezést követelnek meg. Egyértelmű beosztást nyújtó foglalkozások. Pénztáros, raktárkezelő, levéltáros, geológus, történész, csillagász, matematikus, agronómus, építési megbízott, talajkutató, órás, politikus. 

Feladat a Bak számára

Sokkal könnyedebbé, vidámabbá kell válniuk. Aki görcsös marad, az megkeseredik, betokosodik. A legnagyobb kihívás számára az alázat megtanulása (nem véletlenül tartozik hozzá a testrészekből a térd). Nem megalázkodni kell, hanem az elfogadásról szól a feladat.  Figyelnie kell az ellenpólusára (Rák) aki az élet vizében feloldja a szigort. Így nagyobb teret tud engedni a szelíd, érzékeny alkatának. Meg kell tanulni a Ráktól, hogy figyeljen a belső világára.  

Hold a Bakban

Hűvös érzelmi-hangulati természetével tűnik ki, mely utal nyugalmára és óvatosságára, visszahúzódására egyaránt. Törekszik a békességre, a nyugalmat az emberi viszonyokból való kimaradással tudja legkönnyebben megteremteni. Hűsége páratlan, érzelmi viszonyait konzerválni tudja. Fáradt, beletörődő, életkorához képest idősebbnek látszik. Kései gyermekvállalás jellemzi, általában csak egy gyermeket vállal. Gondoskodó, gyakorlatias, fegyelmezett szülő. Nyugodt, zárkózott, de ha megtalálja az igazit, rendkívül kitartó. Fontos számára az anyagi és érzelmi biztonság. Ennek érdekében környezete manipulálására is kész. Mindig ura akar lenni a helyzetnek, mindig főnök akar lenni, s ez nem tesz jót érzelmi kapcsolatainak. Meg kell tanulnia mérsékelni cinizmusát.  Családja szerint önálló, partnere szerint stílusos, hűséges, kollégái szerint ambiciózus. Hatodik érzéke nagyon fejlett. 

Gyerekként gyakran olyan, mint egy kis felnőtt, érzékeny a teljesítmény-elvárásra, hamar átveszik a családért viselt felelősséget. Nehezére esik elvenni, kérni, elfogadni valamit, amiért nem dolgozott meg. 

Pl. Egy Bak Holdú nő keresett fel, de kínosan érezte magát, amiért felkeresett. Bűntudata volt amiatt, hogy sok ember van, aki nála sokkal jobban rászorulna erre a segítségre. Boldogtalan robotoló, akinek abban a balszerencsében van része, hogy önmaga szolgálatában áll. Az ilyen nő a nehéz időkre való. 

A Bak Holdú férfi erős nőt keres, és hagyja, hogy ő irányítson. Talpraesett amazont keres. Szerelmi energiája kiállja a tél próbáját, nemcsak nyáron, vagy a mézeshetekben virul. 

Bak aszcendens

Zárkózott, racionális, külső ingerekre lassan reagál, alaposan átgondol és megfontol mindent. Ritkán beszél, de annak mindig súlya van. A kézzel fogható dolgokat szereti. Tudatos ambiciózus, hivatás centrikus. Első a karrier, második a munka és csak ezután jöhet minden más. Képes a hivatásáért lemondani szerelemről, családról. Ha elbukik, képes többször is nekifutni. Érzelmeit nem tudja kimutatni, melyet környezete sokszor hiányol, de ezt magáról soha nem ismerné be. Retteg a csalódástól, nem iszik, nem szórakozik, precíz megbízható, gátlásos.

Érzékeny testrésze: térd, csontozat, bőr, fog

Megjelenése: szikár, csontos, sovány

Kedvenc színe: hideg-kék, fekete
Szerencsés napja: szombat
Erőssége: alapos tervezés, tudatos teremtés, hosszú távú perspektíva
Gyengéje: alkalmazkodási képtelenség, túlzott szigor

Hobbija, sportjai: ásványok gyűjtése, fazekasság, hegymászás, teljesítménysportok, akadályfutás, állatidomítás.

Stressz oldás: tenisz, golf, fallabda, masszázs, célkitűzés-tréning, természet, kerti munka
Fejlődési szintjei
Felsőszint – Beavatott

Megvilágosodott, meg tudja tenni, szellemi céljai megadják számára az anyagiakat. A cél egy, az út számtalan.

Középső szint – Karrierista

Anyagi célok megvalósulásához ragaszkodik, kötődik a régi dolgokhoz, hagyományokhoz, szabályokhoz, spórolós, nem tudja magát elengedni.

Alsószint – Könyöklő 

Célra sincs szüksége, csak a másikat minden áron le kell nyomni. 

„Aki semmi bajt nem tud elviselni, az nincs hivatva nagy dolgokra.” (Kínai közmondás)

„Az értékes, lassan érik meg.” (F. Schiller)

„Soha ne mérd meg egy hegy magasságát, mielőtt elérnéd a csúcsát. Csak akkor fogod látni, milyen kicsi volt.” 

(Dag Hammarskjöld) 

Bak

Célja az anyagi javak megszerzése.

Nem bíz semmit a véletlenre.

Csak olyan dolgokba kezd,

Aminek biztonságáról meg van győződve.

Hallatlan szívóság, kitartás és elszántság él benne.

Jó a koncentrációs képessége.

Imád küzdeni, a nehéz feladatokat szereti.

Elgondolásait mindig sikerre viszi.

A hagyományokat ápolja és tiszteli.

Bármilyen nehéz út áll előtte, végigmegy rajta.

Jó a humorérzéke, nagy a becsvágya.

Cselekedeteiben szigorú célszerűség és rend uralkodik.

Megfontolt, megbízható, kitartó, előrelátó, mérlegelő,

vidám alaptermészetű, okos, ügyes, lényegre törő.

Lágyság van konok, kemény makacssága mögött.

Szeret magányosan, elszeparáltan dolgozni,

Az irányítást nehezen tűri.

Élvezi az életet, szeret szórakozni.

Önfeláldozóan tud szeretni

Józan észjárású, becsületes, szigorú, gyakorlatias gondolkodó.

Érzékeny, makacs, kötelességtudó,

De ő sem mentes a botlásoktól.

Elismerésre törekszik, hatalmas energiákkal rendelkezik.

A szerelemben is tartózkodik.

Elvárja, hogy meghódítsák, ő nem szívesen hódít.

Önfeláldozó anya, féltékeny feleség.

Mániákusan takarékos, meggondolt egyéniség.

Megértő, őszinte barát,

Korán ősz szálak tarkítják a haját.

Szereti a felelősséggel járó megbízásokat.

Friss és energikus.

Bármerre vesse is a sors,

Lépéseit előre eltervezi,

Igyekszik minél tökéletesebb munkát végezni.

Kapcsolataiban a megbízhatóság és hűség jellemzi.

Nagyon szereti otthonát, ahol nyugodtan kipihenheti magát.

(Kovácsné Tóth Klára)

